Doska

Doska alebo platňa môže byť:
plochý tenší predmet štvorcového, obdĺžnikového a iného tvaru z akéhokoľvek materiálu na rozličné špecifické účely, synonymá sú často tabuľa či tabla (Ak však má predmet relatívne nepatrnú hrúbku, tak označenie doska je nesprávne či nevhodné (bohemizmus) a správne či vhodne sa volá platňa, a ak ide o predmet s oslavným, pamätným či náhrobným nápisom a podobne, tak označenie doska je nesprávne (bohemizmus) a správne sa predmet volá len tabuľa).
v stavebníctve (tvar platňa je v týchto významoch zriedkavejší):
plošná konštrukcia ohraničená dvoma spravidla rovnobežnými rovinami, obyčajne zaťažená naprieč strednicovej plochy, pozri doska (stavebníctvo)
tenkostenné ploché stavivo (obyčajne prefabrikát), synonymum: panel

Doska môže byť aj:
pravidelný širší a nie hrubý kus dreva rozpíleného po dĺžke resp. v užšom (odbornejšom) zmysle  ploché rezivo hrúbky 13 až 35/ získané priečnym alebo pozdĺžnym rezaním výrezov alebo pílením guľatiny z kmeňov ihličnatých a listnatých drevín, pozri doska (drevo)
predmet/pomôcka (aspoň pôvodne) upravený z takéhoto kusu dreva, napr. žehliaca doska, rysovacia doska, odrazová doska (v športe)
časť "krytu" knihy či zošita (celý sa volá dosky), pozri doska (kniha)
nesprávne (bohemizmus): ochranný obal na výkresy či listiny
pult so sústavou prístrojov, panel, napr. prístrojová doska, palubná doska, montážna doska
nevhodne:
lopár (doska na krájanie alebo miesenie)
tabla, tablica (doska na miesenie)
nesprávne (bohemizmus): gramofónová platňa
nesprávne: tektonická platňa

Platňa môže byť aj:
jedna z liatinových častí vrchnej plochy sporáka (nesprávne – bohemizmus – aj celý sporák)
gramofónová platňa
v medicíne: lamina (nesprávne –  české – synonymá sú: blana, list)
v geológii: tektonická platňa

Externé odkazy 
O slovách doska/platňa atď. v slovenčine vs. češtine